खणकाम संबंदीत कामकाजाक लागून परिणाम जाल्ल्या लोकांच्या आनी वाठाराच्या कल्याणा खातीर ही कार्यावळ राबयल्या. देशांत खणकाम संदर्भांत खूब उत्पादकताय आशिल्ले चडशे वाठारांनी अनुसूचीत जमातीचें लोक रावतात. तशेंच संविधानाच्या पांचव्या परिशिश्टांत दिल्ल्या वाठारांनीय हे लोक रावतात. ताका लागून पीएमकेकेकेव्हाय ही येवजण आदिवासी लोकांची भलायकी, पर्यावरण आनी अर्थीक स्थिती हांचो सांबाळ करपाचेर भर दिता आनी ते रावतात त्या वाठारांतल्यान उत्खनन केल्ल्या खनिजाचो फायदो तांकां जावचो म्हण तांकां संदी दितात.
 प्रधानमंत्री खनिज क्षेत्र कल्याण योजना (पीएमकेकेकेव्हाय) ही येवजण संबंदीत जिल्ल्यांतले जिल्लो खनिज फावंडेशन (डीएमएफ) डीएमएफ हाच्या निधीचो वापर करून चालीक लायतले.
 खणकाम संबंदीत कामकाजाक लागून परिणाम जाल्ल्या देशांतल्या सगल्या जिल्ल्यांनी जिल्लो खनिज फावंडेशन (डीएमएफ) घडोवपाची सक्ती खण आनी खनिज (उदरगत आनी नियमन) दुरूस्ती कायदो, 2015न केल्या. मिनेरांनी डीएमएफाक दिवपाक जाय आशिल्ल्या योगदानाचो दर केंद्र सरकारान थारायलां. 12 जानेवारी 2015 (दुरूस्ती कायदो चालीक लागपाचो दीस) दिसा आदी सगल्यो खण लीजी कार्यान्वीत जाल्या जाल्यार तांणी दिल्ले राजशुल्क (रॉयल्टी) हाचे प्रमाण समान 30 टक्के डीएमएफक दिवचें पडटलें. 112. 01. 2015 दिसा उपरांत खण लीज मंजूर केलां जाल्यार, राजशुल्काचें 10 टक्के फारीक करचें पडटलें.
 ह्या योगदानांतल्यान एकठांय जाल्ल्या निधीचो वापर करून, डीएमएफ पीएमकेकेकेव्हाय चालीक लावपाची आस्त आसा. एमएमडीआर कायदो, 1957 हाच्या 20अ कलमा खाला केंद्र सरकारान सगल्या राज्य सरकारांक निर्देश जारी करून पीएमकेकेकेव्हाय चालीक लावपाक मार्गदर्शक तत्वां घालून दिल्यात आनी डीएमएफ खातीर तांणी तयार केल्ल्या नियमांत त्यो आसपावीत करपाचो आदेश राज्यांक दिलां.
 a. प्रत्यक्ष परिणाम जाल्ले वाठार - उत्खनन, खणकाम, स्फोट करप, खनिजाचो दर्जो सुदारप आनी उरिल्ली माती उडोवप (खूब भरिल्लो डंप, टेलिंग पॉयंट, येरादारी मार्ग, आदी) सारकिले प्रत्यक्ष खणकाम संबंदीत कामकाज चलतात अशे वाठार.
 b. अप्रत्यक्ष परिणाम जाल्ले वाठार - खणकाम संबंदीत कामकाजाक लागून अर्थीक, सामाजीक आनी पर्यावरणीय परिणामाक लागून थळाव्या लोकांचेर वायट परिणाम जाता अशें वाठार.
 उच्च प्राधान्य वाठार - पीएमकेकेकेव्हाय निधींतले उण्यांत उणे 60 टक्के निधी सकयल दिल्ल्या गजालीं खाला वापरतलेः
आनीक माहिती खातीर, हांगा क्लिक करात. . 